Virallinen lehti nro C 226 , 20/07/1998 s. 0016



A4-0244/98 Ehdotus neuvoston asetukseksi yhtenä sopimuspuolena toimivien Euroopan atomienergiayhteisön ja Euroopan yhteisön liittymisestä vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta (KOM(97)0718 - C4-0146/98 - 98/0015(CNS)) Ehdotus hyväksyttiin seuraavin tarkistuksin: (Tarkistus 1) 2 artiklan 2 kohdan toinen alakohta >Alkuperäinen teksti> Neuvostolle annetaan riittävän ajoissa ennen keskuksen hallintoneuvoston kokouksia kaikki tiedot asioista, joita kokouksissa käsitellään, sekä komission niitä koskevista aikomuksista. >EP:n äänestyksessä hyväksytty teksti> Neuvostolle ja Euroopan parlamentille annetaan riittävän ajoissa ennen keskuksen hallintoneuvoston kokouksia kaikki tiedot asioista, joita kokouksissa käsitellään, sekä komission niitä koskevista aikomuksista. (Tarkistus 2) 2 artiklan 3 kohta >Alkuperäinen teksti> 3. Sopimuksen III artiklan vi kohdan sekä V ja XIII artiklan soveltamisalaan kuuluvien asioiden osalta yhteisön kannan määrittää neuvosto ja sen ilmoittaa yleensä puheenjohtaja, jollei neuvosto toisin päätä. Sopimuksen IV artiklan B kohdan i ja v alakohdan sekä IV artiklan D kohdan soveltamisalaan kuuluvien asioiden osalta yhteisön kannan määrittää neuvosto ja sen ilmoittaa yleensä komissio. >EP:n äänestyksessä hyväksytty teksti> 3. Sopimuksen III artiklan vi kohdan sekä V ja XIII artiklan soveltamisalaan kuuluvien asioiden osalta yhteisön kannan määrittää neuvosto Euroopan parlamenttia kuultuaan ja sen ilmoittaa yleensä puheenjohtaja, jollei neuvosto toisin päätä. Sopimuksen IV artiklan B kohdan i ja v alakohdan sekä IV artiklan D kohdan soveltamisalaan kuuluvien asioiden osalta yhteisön kannan määrittää neuvosto ja sen ilmoittaa yleensä komissio. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi yhtenä sopimuspuolena toimivien Euroopan atomienergiayhteisön ja Euroopan yhteisön liittymisestä vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta (KOM(97)0718 - C4-0146/98 - 98/0015(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0718 - 98/0015(CNS)), - ottaa huomioon komission parafoiman sopimusehdotuksen yhtenä sopimuspuolena toimivien Euroopan atomienergiayhteisön ja Euroopan yhteisön liittymisestä vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta (KOM(97)0718), - neuvoston kuultua sitä EY:n perustamissopimuksen 235 artiklan sekä 228 artiklan 2 kohdan toisen virkkeen ja 3 kohdan ensimmäisen alakohdan mukaisesti (C4-0146/98), - ottaa huomioon työjärjestyksensä 58 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja budjettivaliokunnan lausunnon (A4-0244/98); 1. Hyväksyy komission ehdotuksen parlamentin tekemin tarkistuksin; 2. Kehottaa puhemiestään välittämään tämän lausunnon neuvostolle, komissiolle ja jäsenvaltioiden sekä Kanadan, Ruotsin, Ukrainan ja Amerikan yhdysvaltojen hallituksille ja parlamenteille.